
          основно училище „Васил Левски” с. Кърнаре

          общ. Карлово обл. Пловдив, ул. „1-ва” № 24, тел: 03135/2226
      e-mail: info-1601308@edu.mon.bg
УТВЪРЖДАВАМ: ……………………………..
ДИРЕКТОР: Илия Станджиков
П  Р  А  В  И  Л  Н  И  К

ЗА ВЪТРЕШНИЯ ТРУДОВ РЕД 

ЗА  УЧЕБНАТА   2026    -     2027  година
Настоящият правилник е
утвърден със Заповед №  РД-10-985 / 11.09.2026 г.
Глава І

Общи положения

Чл.1. С този правилник се урежда организацията на труда в ОУ „Васил Левски” с. Кърнаре.

Чл.2. Правилникът конкретизира правата и задълженията на работниците, служителите и работодателя по трудовите правоотношения.

Чл.3. В правилника са формулирани общите изисквания към членовете на трудовия колектив, като същите се задължават да изпълняват изискванията за трудовата дисциплина. Конкретните изисквания са определени в длъжностните характеристики.
Чл.4. Органите на синдикалните организации имат право да участват в подготовката на проекти на всички вътрешни правилници и наредби, които се отнасят до трудовите отношения, за което училищният директор задължително ги поканва.

Глава ІІ

Възникване и изменение на трудовите правоотношения

Раздел І

Трудов договор

Чл.5. Трудов договор се сключва между работника или служителя и директора на училището.

Чл.6. Трудовият договор се сключва в писмена форма и се подписва от двете страни в 2 екземпляра, единият от които остава в училището, а другият се връчва незабавно срещу подпис на работника /служителя/, както и уведомление по чл.62, ал.3 от КТ, заверено в ТП на НАП, и длъжностната характеристика.
Чл.7. При сключване на трудовия договор директорът запознава работника /служителя/ с трудовите задължения, произтичащи от заемащата се длъжност.

Чл.8. Документите, които са необходими за сключване на трудов договор са:

а/ заявление /свободен текст/;

б/ професионална автобиография;

в/ документ за самоличност, който се връща веднага на лицето;

г/ документ за придобито образование, специалност, квалификация,  правоспособност, научна или ПКС ;

д/ документ за стаж по специалността /за педагогическите кадри/;
е/ трудова книжка;

ж/ документ за медицински преглед на първоначално постъпване на работа и след преустановяване на трудовата дейност по трудово правоотношение за срок над 3 месеца;

з/ свидетелство за съдимост, ако са изтекли повече от 6 месеца от прекратяването на последния трудов договор.

Чл.9. Трудово правоотношение между страните се създава от момента на сключването на трудовия договор и те са длъжни да изпълняват задълженията си по него.

Чл.10. Началото на изпълнението, времетраенето по трудовият договор се уреждат съобразно КТ.

Чл.11. Съдържанието на трудовия договор  се определя от:
· индивидуалния трудов договор;

· колективния трудов договор.

Чл.12. С трудовия договор се определя мястото и характерът на изпълняваната работа и трудовото възнаграждение .

Чл.13. Съдържанието на трудовия договор включва условията, които определят правата и задълженията на работника /служителя/ и тези на директора.

Чл.14. Условията на трудовия договор са законови – тези, които са отразени в КТ и други нормативни документи и необходими – място и характер на работата, предмет на дейност, обем на работа, условия на труд и трудови възнаграждения.
- Предметът и обхватът на длъжността се определят със съответната длъжностна характеристика.

Чл.15. Трудови договори се сключват при условията и  реда на КТ.

Раздел ІІ

Процедура и методи на подбор на учителски кадри

Чл.16. Назначаването на педагогически кадри се извършва при спазване на КТ и ДОС
Чл.17. За заемане на длъжността „учител” се изисква диплома за завършена степен „магистър”, „бакалавър” или „професионален бакалавър ”.

Чл.18. За педагогически кадри НЕ могат да се назначават лица, които:

- са осъдени на лишаване от свобода с влязла в сила присъда за умишлени престъпления;

- са лишени от право да упражняват професията;

- страдат от заболявания и отклонения, които застрашават живота и здравето на учениците, определени с Наредба на МОН,  съгласувана с Министъра на здравеопазването.
Чл.19. Подборът на кадрите се извършва  чрез подбор по документи – проучване на определен списък от документи, представени от кандидатите за заемане на учителска длъжност.

Чл.20. Директорът на училището обявява свободните работни места в бюрото по труда и в РУО в 3 дневен срок от овакантяването им.

Чл.21. Обявата на директора трябва да съдържа:

· точно наименование и адрес на училището;

· свободната длъжност или длъжността, която ще бъде заета на основание чл.68, ал.3 от КТ – до завръщане на замествания на работа;
· изискванията за заемане на длъжността съобразно придобитото образование, професионална квалификация и правоспособност, определени от ЗПУО.;

· изискванията към кандидата, съобразно разпоредбите на ЗПУО;

· началния и крайния срок за подаване на документите.

Раздел ІІІ

Допълнителен труд по трудов договор

Чл.22. При извършване на допълнителен труд по трудов договор се спазват разпоредби на раздел ІХ  от КТ.

Раздел ІV

Изпълнение на трудовото правоотношение

Чл.23. Предмет на изпълнение на трудовия договор може да бъде всяка договорена клауза с писмено съгласие между страните.
Чл.24. Училищният директор може едностранно да увеличава трудовото възнаграждение на работника /служителя/.

Чл.25. При изменение на трудовото правоотношение се спазват разпоредбите на чл.118 и чл.119 от КТ.

Чл.26. Директорът на училището може да бъде командирован от началника на РУО.

Чл.27. При командироване на работници и служители се спазват разпоредбите на КТ и Наредбата за командировките в страната.

Глава ІІІ

Основни задължения на страните по трудово правоотношение

Раздел І

Задължения на Работодателя

Директор

Чл.28. Длъжен е да предостави на педагогическите специалисти и непедагогическия персонал необходимите условия за изпълнение на работата по трудовото правоотношение, за която са се уговорили, като осигури:
· работата, която е определена при възникване на трудовото правоотношение;

· работно място и условия в съответствие с характера на работата;

· здравословни и безопасни условия на труд;

· кратка характеристика при описание на работата;

· указания за реда и начина на изпълнение на трудовите задължения и упражняване на трудовите права, включително запознаване с правилата за вътрешния трудов ред и с правилата за здравословни и безопасни условия на труд.

Чл.29.  Длъжен е да пази достойнството на работника /служителя/ по време на изпълнение на работата по трудово правоотношение.

Чл.30. Длъжен е да изплаща в установените срокове на членовете на трудовия колектив уговореното възнаграждение за извършената работа и да ги осигури за всички осигурителни социални рискове съгласно условия и при ред, установени в отделен закон.

Чл.31. Длъжен е да създаде условия на учителите да повишат професионалната си квалификация в организирани форми на обучение и чрез самостоятелна подготовка.

Чл.32. Директорът на учебното заведение като орган за управление:
· организира, контролира и отговаря за цялостната дейност;

· спазва и прилага ДОС;

· осигурява безопасни условия на възпитание, обучение и труд;

· представлява институцията пред органи, организации и лица и сключва договори с юридически и физически лица по предмета на дейност в съответствие с предоставените  му правомощия;
· разпорежда се с бюджетните средства;

· сключва и прекратява договори с помощник-директорите, учителите, служителите и работниците;

· награждава и наказва ученици, учители и служителите в съответствие с КТ, ЗПУО;

· организира приемането на ученици и обучението и възпитанието им в съответствие с ДОС;

· подписва и подпечатва документи за преместване на ученици; за завършен клас; за степен на образование и съхранява печата на училището;

· съдейства на компетентните органи за установяване на допуснати нарушения;

· контролира и отговаря за правилното водене и съхранение на задължителната документация и съхранява учебната документация;

· създава условия за здравно-профилактична дейност;

· изготвя длъжностно разписание на персонала и работните заплати.
Чл.33. Като председател на ПС директорът осигурява изпълнение на решенията му.

Раздел ІІ

Задължения на работниците и служителите

Учители

Чл.34. Задължения

(ал.1) Общи:

· работи за постигане от учениците на държавни изисквания за знания, умения и навици;

· изготвя тематични разпределения на учебния материал и други планове, посочени в ръководството за организиране на учебно-възпитателната работа или възложени от училищното ръководство;

· извършва предварителна научна и методична подготовка за всеки урок, свързана с особеностите на класа и учениците;

· контролира самоподготовката на учениците, като оценява знанията и уменията им по начин, посочен в ЗПУО;
· вписва оценките на учениците в електронен дневник на класа след оформяне им;

· оформя срочни и годишни оценки съгласно ДОС
· провежда консултации с ученици по график, утвърден от директора на училището;

· спазва разпоредбите на ПДУ по отношение на освобождавана на ученици от учебни занятия;

· поддържа връзка с родителите /настойниците/ на учениците, на които преподава;

· води стриктно документацията, за която отговаря, ката спазва изискванията на ДОС
· спазва точно училищния учебен план, учебните програми, седмичното разписание на часовете, графика за провеждане на учебни занятия и работно време, приети в училището;
· дежури в училище по график, изготвен от директора;

· участва в работата на ПС и в служебни мероприятия, организирани от училището;

· изпълнява решенията на ПС и законосъобразни нареждания на директора;

· поддържа и повишава професионалната си компетентност по самостоятелен път или като участва в организирани от училището и извън него квалификационни форми ;

· спазва тайната на поверителните материали, използвани в училището;

· не предоставя на учениците и външни лица дневници и друга документация;
· няма право да дава частни уроци на ученици, които обучава, и на лица, които ще се явят на изпит в училището, в което преподава;

· не пуши и не употребява алкохол и други упойващи вещества в училището и в района около него в присъствието на ученици;

· съзнателно подпомогнал извършването на актове на дискриминации, носи отговорност по силата на ЗЗЗСД;

· не допуска в работата си пряка и непряка дискриминация, основана на пол, народност, етническа принадлежност и религия.

(ал.2)  Старши учителят освен задълженията по ал.1, има следните отговорности:

· участва в провеждането на квалификационна- методическа дейност по съответния учебен предмет;

· участва в организацията провеждането и оценяването на входно / изходно ниво и във външното оценяване на знанията и уменията на учениците;

· подпомага разработването на тестове, задачи, критерии за оценяването на знанията и уменията на учениците по съответния учебен предмет;

· анализира и обобщава резултатите от входно/изходно ниво и външно оценяване ;
· използва и показва ефективни методи при организацията и провеждането на учебно-възпитателния процес;

· участва в разработването на проекти по програми.

(ал.3)  Главният учител

· планира и координира квалификационно-методическата дейност в училището;

· обобщава анализите на резултатите от входни /изходни нива и външни оценявания за училището;

· консултира „учители” и „старши учители” при диагностика и оценка на резултатите на учениците;

· организира и координира обмяната на добри практики в училище и прилагане на интерактивни методи при работа с учениците;

· съдейства за организирането и провеждането на общински, областни и национални кръгове на олимпиади и състезания;

· координира дейностите  по разработване и реализиране на проекти.
(ал.4)  Като класен ръководител учителят:
· изготвя план на класния ръководител и работи неговото изпълнение;

· ежемесечно изготвя справка до четвърто число на следващия месец по образец за ученик, допуснал 5 неизвинени отсъствия и за ученик придошъл от друго училище – в 14 дневен срок от записването му;

· запознава учениците и родителите с решенията на ПС, които ги засягат;

· ежемесечно, до 4 число подава информация към длъжностното лице за броя на ползваните от учениците дни по семейни причини;

· взема решения по отношение отсъствията на учениците, като спазва изискванията на ПДУ;
· извършва проучване сред родителите и учениците във връзка с изучаването на чужд език и избора на ИУЧ и ФУЧ;

· организира и провежда родителски срещи съгласно плана на училището;

· изготвя документи за завършен клас /степен/ или преместване на ученици в друго училище съгласно ЗПУО;
· осигурява връзките на училището с родителите /настойниците/ на учениците от класа си;
· води ЛОД на учениците от своята паралелка.

(ал.5) Учител на ГЦОУД и старши учител на ГЦОУД
· планира, организира и провежда възпитателно - образователния процес извън задължителните учебни часове;

· подпомага процеса на самоподготовка на учениците;

· избира и прилага подходящи методи и средства при реализирането учебно- възпитателната дейност.;

· формира социални умения у учениците;

· диагностицира и насърчава уменията на учениците;

· води необходимата документация;

· отговаря за опазването на живота и здравето на учениците;

· осъществява връзка и взаимодействие с родителите / настойниците на учениците.
(ал.6) Училищен психолог

· работи за намирането на най-доброто решение за всеки ученик.

· използва разнообразни стратегии и взаимодействат ефективно с училищната, семейната и други институции за да отговорят на индивидуалните нужди на всяко дете. 
· компетентността на училищния психолог включва знания и умения за практическа работа с деца, учители, родители, други представители на общността.

· оценява психичното развитие и провежда диагностични изследвания, за да идентифицира силните и слабите страни, възможностите и проблемите на детето. 

· планира и осъществява, в сътрудничество с учителите и други професионалисти, програми за постигане на оптимални учебни резултати. 

· представя резултатите от оценяването в емпирично базирани решения и препоръки за практиката.
(ал.7) Училищен логопед

· логопедът осъществява корекционно-възпитателна работа чрез прилагане на разнообразни форми и средства за диагностика и оценяване на комуникативните нарушения, както и прилагане на корекционни методи и техники за работа при нарушенията на учениците за повишаване на възможностите им за комуникация.

· участва в изготвянето на индивидуалните планове за подкрепа на учениците, като прави регулярна диагностика и оценяване на комуникативните нарушения и дава предложения за подходящи начини за осъществяване на индивидуална подкрепа.

· извършва индивидуални консултации с учениците и техните семейства, дава съвети.

· извършва регулярни оценки по отношение на напредъка в индивидуалното развитие на учениците

· води необходимата документация отразяваща директната работа с учениците и семействата

· неразгласява професионалната тайна
Чл.35. Права:

(ал.1) Общи:

· избира организацията, методиката и средствата за обучение;

· избира формите и времето за текущ контрол на знанията и уменията на учениците, съобразявайки се с ПДУ;

· участва при обсъждането на провежданата от него учебно-възпитателна работа;

· има право да бъде председател или член поправителни, приравнителни изпити, както и на изпити на самостоятелно или индивидуално на обучение, съобразявайки се с произтичащите от това задължения;

· да провежда училищен кръг на олимпиада по предмета, по който преподава;
· избира начините и формите за поддържане на професионалното си равнище и за повишаване на квалификацията си;

· да ползва безпрепятствено техническите средства /ксерокс, компютър и т. н./;

· да ползва придобивките договорени в КТД /при условие, че е член на синдикална организация или се е присъединил към договореностите по установения в КТ ред;

· да получава своевременно трудовото си възнаграждение, средствата от СБКО, парични награди и представително облекло;
· да ползва платен и неплатен годишен отпуск след писмено разрешение на директора.

(ал.2) Класният ръководител има право:

· разрешава отсъствия на ученици в съответствие с ПДУ;

· използва родители специалисти за възпитателна дейност;

· налага и отменя наказания на ученици и да прави това в съответствие с ПДУ;

· прави мотивирани предложения пред ПС за награждаване на ученици.
Чл.36. Отговорности

· работата за постигане от учениците на знания, умения и навици съгласно ДОС;

· работа за изучаване на индивидуалните особености на учениците; на техните наклонности и интереси и за правилното им професионално ориентиране;

· следи за здравното състояние на учениците и контролира спазването на здравно-хигиенните норми и изисквания по време на учебния процес;

· инструктира учениците, контролира спазването на правилата за експлоатация и охрана на труда при работа с материали и съоръжения в среди, които могат да бъдат потенциална заплаха за здравето и живота на учениците;

· зачита и защитава личното достойнство, правата и индивидуалността на всеки ученик;

· грижи се за живота и здравето на учениците по време на учебния процес и при организирани училищни и извънучилищни мероприятия;
· грижи се за състоянието на МТБ, която ползва и за организиране на нейното осъвременяване и обогатяване;

· отговорен е за виновното неизпълнение на служебните си задължения и за нарушаване на трудовата дисциплина съгласно КТ;

· отговорен е за щети,нанесени от ученици, външни лица или друг персонал по време на негово дежурство в съответствие с ПДУ.

Чл.37. Учителят се явява 10 мин. преди започване на учебното време, влиза в час в момента на елекронния звънец и не задържа учениците след биенето на звънеца след излизане от час.
Чл.38. Уведомява директора при отсъствие от работа по здравословни причини и представя болничен лист в срок от 3 работни дни.

Чл.39. Предварително писмено уведомява директора при извеждане на ученици извън училищната сграда на наблюдения, изложби, концерти, екскурзии и други и в еднодневен срок представя на директора писмен отчет за извършената работа.

Чл.40. Учителите нанасят материала в електронен дневник на класа за деня.
Чл.41. При участие на ученици в състезания учителят, придружаващ училищния отбор, е длъжен да подготви следните документи:

· списък на отбора с ЕГН на състезателите, подписан от учителя – водач, от директора и заверен с училищния печат;

· лична карта, лични ученически карти;

· документ за предсъстезателен медицински преглед с вписани датите и място на прегледа, името и печата на лекаря, както и състезанието за което е извършен прегледът;
· застрахователна полица „Злополука” – отборна; по вид спорт.

Дежурни учители
Чл.42. Дежурните учители са длъжни:

· да спазват утвърдения от директора график за дежурство;

· да идват заедно с пътуващите ученици и да установят състоянието на училищната база и подготовката й за учебно-възпитателния процес;

· да контролират графика за времетраене на учебните часове;

· да носят отговорност за реда и дисциплината в учебната сграда;
· да напускат последни училището след приключване на учебните занятия;

· след биенето на първия учебен звънец да предприемат мерки за подготовка на  учениците за час.

Помощен и обслужващ персонал

Чл.43. Основните задължения по трудовото правоотношение се уреждат съгласно КТ, длъжностните характеристики, ЗПУО.
Чл.44. При изпълнение на работата, за която са се уговорили, работниците и служителите са длъжни:

· да спазват установената трудова дисциплина;

· да изпълняват работата, за която са се уговорили;

· да се явяват навреме на работа и да бъдат на работното си място до края на работното си време;

· да се явят на работа в състояние, което им позволява изпълнението на възложените задачи;

· да не употребяват алкохол или други упойващи вещества през работното време;

· да използват цялото работно време за изпълнение на възложените задачи;
· да спазват техническите и технологичните правила, правилника за осигуряване на безопасни условия на обучение, възпитание и труд, ПДУ и други законови нареждания на работодателя;
· да пазят грижливо училищното имущество и МТБ, както и да пестят разходването на ел. енергия, вода, отопление и други консумативи;

· да пазят името на училището; да не уронват неговия авторитет и престиж; да не злоупотребяват с доверието на работодателя и да не разпространяват поверителни за него сведения;

· да съгласуват работата си и да си оказват помощ и съдействие;

· да изпълняват всички други нареждания, произтичащи от нормативни актове, от КТД и от характера на работата;
· в отношенията си с учениците и с техните родители да не допускат прояви на физически или психически тормоз на основата на пол, народност, етническа принадлежност и религия.

Чл.45. Работниците и служителите имат право:

· на своевременна, достоверна и разбираема информация относно училищните дейности и дела;

· да изискват от работодателя обективна и справедлива характеристика за професионалните си качества и за резултатите си от трудовата си дейност или обективна и справедлива препоръка при кандидатстване за работа при друг работодател.
Глава ІV
Работно време и почивки

Раздел І

Работно време

Чл.46. Училищният директор е със следното работно време.

Работно време на директора :     от 7.30 до 16.00 ч.

Почивка:   13.00     до    13.30 ч.
Приемен ден: сряда от 07.30 ч. до 13.00 ч.

Чл.47. (ал.1) Работното време на педагогическите специалисти е 8 часа дневно
(ал.2) В рамките на установеното работно време учителите са длъжни да бъдат на работа в училище за:

· изпълнение на задължителната норма преподавателска заетост съгласно ДОС на МОН и утвърдения Списък – Образец 1 за учебната година;

· участие в ПС и провеждани оперативки;

· класни и общи родителски срещи;

· сбирки на ЕКК и на училищните комисии;

· провеждане на възпитателна работа;

· провеждане на консултации с родителите и учениците и допълнителна работа с тях;

· среща с родителите;

· изпълнение на задължения като дежурен учител;

· други задачи, възложени за изпълнение от директора и произтичащи от заеманата длъжност.

(ал.3) След изброените в ал.2 задачи учителите могат да бъдат извън училище за подготовка и самоподготовка на учебния процес, но не по-рано от 14,00 ч. за всеки работен ден.

(ал.4) Работното време на учителите в ГЦОУД е 6 астрономически часа: от 11,00 до 17.00 ч.

(ал.5) Начинът за отчитане на работното време по време на учебния процес става чрез отразяване на урочните единици в електронен дневник на класа.

Чл.48. По време на ваканциите учителите работят от 8.00 до 14,00 ч., а останалото време ползват за самоподготовка извън училището.
Чл.49. Работното време на непедагогическия персонал е, както следва:

-Счетоводител от 7.30 до 16.00 ч.      почивка от 12.00 до 12.30 ч.; при ½ щат от 7,30 до 11.30 ч.
- ЗАС от 7.30 до 16.00 ч.        почивка от 12.30 до 13.00 ч.

- Огняр / поддръжка:  от 6.30 до 15.00 ч. (при ½ щат от 6,30 до 10.30)  почивка от 12.00 до 12.30 ч.
- Шофьор от 6.55 – 8.55 ч.; от 11.00 до 15.30 ч. и от 16.00 до 17.30 ч. 

                                                           почивка от 8.55 до 11.00 ч. и от 15.30 до 16.00 ч.
- Хигиенист  І смяна  от 6.30 до 9.30 ч. и от 12.00 до 17.00 ч.          
почивка от 9.30 до 12.00 ч.

                      ІІ смяна  от 9.00 до 17.30 ч.         почивка от 13.00 до 13.30 ч.
-Портиер  от 7.15 до 11.15 ч. и от 11.50 до 15.50 ч.   почивка:11.15 до 11.50 ч.
- -Медиатор от 08.00 до 16.30 ч.


почивка от 12.00 до 12.30 ч.
Чл.50. Работното време за: 

-педагогически специалисти

-административен персонал

-помощен персонал при преминаване към ОРЕС се регламентира от директора според зададените насоки и изисквания в конкретната ситуация.
Раздел ІІ

Почивки

Чл.51. Начинът на отчитане на работното време на непедагогическия персонал става с присъствена тетрадка, като редът се определя от директора на училището.
Чл.52.  Почивките в работния ден се ползват при спазване изискванията на раздел ІІІ от КТ и Наредба за работното време, почивките и отпуските.

Чл.53. Празничните дни през учебната година се ползват съгласно чл.154 от КТ.

Раздел ІІІ

Отпуски

Чл.54. Отпуските на педагогическите специалисти и непедагогическия персонал в училището се определят и ползват при спазване на разпоредбите на КТ и Наредба за работното време, почивките и отпуските.
Чл.55. Директорът ползва платен годишен отпуск в размер на 48 работни дни и 8 работни дни като член на съюза на работодателите за работа на ненормиран работен ден.
Чл.56. (ал.1) Учителите ползват платен годишен отпуск на основание чл.155, ал.5 от КТ и чл.24, ал.1 от НРВПО в размер на 48 работни дни; 8 работни дни по КТД
(ал.2) Платеният годишен отпуск на учителите се ползва през ваканциите, като по изключение, когато важни причини налагат това, може да се ползва и през учебно време.
Чл.57. По-големи размери на платения годишен основен и удължен допълнителен отпуск могат да се договарят и между страните по трудово правоотношение.
Глава V

Трудова дисциплина

Чл.58. За редовно неизпълнение на професионалните си задължения, нарушения на трудовата дисциплина, на ПДУ  и на Правилника за вътрешния трудов ред работниците и служителите носят дисциплинарна отговорност и се наказват съгласно КТ.
Чл.59. Нарушение на трудовата дисциплина е и неизпълнението на задълженията, произтичащи от длъжностната характеристика, ЗПУО и чл.187 от КТ.

Чл.60. За нарушения на трудовата дисциплина се налагат наказания, съгласно гл.ІХ, раздел ІІІ от КТ.

Глава VІ

Имуществена отговорност и други видове обезщетения

Раздел І

Имуществена отговорност

Чл.61. Работодателят, педагогическите специалисти и непедагогическия персонал носят имуществена отговорност съгласно КТ, законовите разпоредби в страната и нормативната база за системата на Народната просвета.

Чл.62. Имуществена отговорност носят и учениците, които при повреди на училищно имущество възстановяват нанесената щета в 10 дневен срок от откриване на виновните ученици.

Раздел ІІ

Други видове обезщетения

Чл.63. Другите видове обезщетения се изплащат на училищният директор, на педагогическите специалисти и непедагогическия персонал при спазване на гл.ХІ, раздел ІІІ на КТ и ПМС № 31 / 11.02.1994 год. за увеличение в някои случаи на размера на обезщетението по чл.222, гл.ІІІ от КТ.
Глава VІІ

Професионална квалификация

Чл.64.Педагогическите специалисти има право на участие в квалификационни форми, на професионално развитие и на израстване и методически изяви.

Чл.65. Договор за повишаване на квалификация и преквалификация се сключва между училищния директор и членовете на педагогическия и непедагогическия колектив на основание чл.234 от КТ.
Глава VІІІ

Трудово възнаграждение

Чл.66. Трудовото възнаграждение в училище се изплаща в пари лично на работника / служителя чрез дебитна карта по банков път всеки месец до 8-мо число.

Чл.67. Размерът на трудовото възнаграждение се определя съгласно Наредба № 1/ 04.01.2010 год. за работни заплати на персонала в звената от системата на народната просвета и от ВПРЗ.

Чл.68. Нормите на задължителна преподавателска заетост на педагогическия персонал се определя с ДОС на МОН и МФ.

Чл.69. Допълнителните и трудовите възнаграждения на трудовия колектив в училището се изплащат при спазване на гл.ХІІ, раздел ІІІ от КТ и Наредба № 1 / 04.01.2010 год. на МОМН.
Чл.70. Възнаграждение за допълнителен труд се получава само след сключен допълнителен трудов договор между директора на училището и работника / служителя по чл.110, чл.111, чл.259 и чл.117 от КТ при стриктно спазване на чл.113 от КТ.

Чл.71. Членовете на трудовия колектив в училището получават 3 пъти годишно Допълнително възнаграждение – за 15.ІХ; за Коледа и за 24.V.
Глава ІХ

Здравословни и безопасни условия на труд

Чл.72. Училищният директор е длъжен да осигури здравословни и безопасни условия на обучение, възпитание и труд в училището, като:

· разработи и утвърди правила за осигуряване на безопасни условия на труд;
· провеждане на видовете инструктажи се извършва от директора на училището – с педагогическите специалисти и непедагогическия персонал; а на учениците от класните ръководители на три пъти:

а/ на І-вия  учебен ден след 15.ІХ

б/ на І-вия учебен ден след коледната ваканция

в/ на І-вия учебен ден след пролетната ваканция;

· осигури санитарно битово и медицинско обслужване съгласно гл.Х на Наредба № 7 / 23.09.1999 год.МТСП;

· недопуска нерегламентирани превозни средства в двора на училището застрашаващи живота и здравето на учениците  с изключение на пикапа доставящ храна

Чл.73. Директорът взема мерки за предотвратяване на трудовите злополуки в училището; уведомява съответните органи и в 3 – дневен срок съставя акт за злополука.

Чл.74. Работниците и служителите са длъжни да спазват утвърдените от директора правила, инструктажи и инструкции, свързани с безопасни условия на труд.

Чл.75. За организиране и провеждане на дейностите по създаване и поддържане на здравословни условия на обучение, възпитание и труд в училището са изградени:
Комисия за безопасност на движение; охрана на труд; за защита при природни и други бедствия.

Глава Х

Прекратяване на трудово правоотношение

Чл.76. С прекратяване на трудовия договор престава да съществува трудово правоотношение.

Чл.77. Прекратяване на трудовия договор се извършва при спазване разпоредбите на КТ.

Чл.78. Прекратяване на трудовия договор става с писмена заповед на директора, в която точно е отразено основанието на точния член от КТ, въз основа на който става прекратяването.

Чл.79. Издадена заповед се връчва лично на работника / служителя.

Чл.80. При  прекратяване на трудовото правоотношение, директорът или упълномощеното от него длъжностно лице предава незабавно трудовата книжка на работника / служителя срещу подпис.

Чл.81. Парични обезщетения при прекратяване на трудовото правоотношение с работник / служител се изплащат при спазване на законовите разпоредби на КТ.
Чл.82. При прекратяване на трудовото правоотношение с работник / служител на основание чл.328, ал.1, 2, 3, 5 и 11 и чл.330, ал.2, т.6 от КТ задължително се спазват разпоредбите на чл.333 от КТ и Наредба № 5 за болестите, при които работниците, боледуващи от тях, имат особена закрила.

Глава ХІ

Противопожарен режим

Чл.83. Правила:

· Всеки служител при всекидневната си дейност изпълнява точно и навреме противопожарните правила и следи за тяхното изпълнение на други лица. Знае мястото на противопожарния уред осигуряващ пожарната безопасност на работното му място и начина за действие с него;
· В края на работното време всеки работник проверява и оставя в пожаробезопасно състояние своето работно място и електрически уреди, с които работи;

· След приключване на работното време електрическите инсталации, силовите и осветителни съоръжения (без дежурното осветление и денонощно работещите съоръжения) се изключват; след приключване на работния ден чистачките да отразяват в тетрадка състояние на района, за който отговарят, както и това, че електрическите инсталации, силовите и осветителните съоръжения са изключени, водата е спряна и прозорците са затворени;
· Необходимо е да се спазват и следните противопожарни изисквания:

да не се задръстват с горими и други материали пътищата за осъществяване на успешно пожарогасене и за евакуация;
да не се подсилват електрическите предпазители. Изгорелите да се подменят  с нови, стандартни за съответния номинален ток.

при спиране на електрическия ток да не се използват свещи и други средства с открит пламък. Да се използват електрически фенерчета, петромакс лампи, осветление от акумулаторни батерии.
Допълнителни разпоредби
§ 1 трудовият колектив в училището се състои от педагогически специалисти и непедагогически персонал.

§ 2 Работниците и служителите имат право да образуват синдикални организации, които сами изработват и приемат свои устави и правила, организират своето управление и определят своите функции.

§ 3 Училищният директор създава условия за осъществяване на дейността на синдикалните организации.

§ 4 В училище може да се сключи само един КТД между директора и синдикалните организации по реда на КТ.

§ 5 Общото събрание в училище се състои от всички работници и само определя реда за своята работа.

§ 6 Общото събрание е редовно, когато на него присъстват повече от половината работници и служители и приема решенията си с обикновено мнозинство.
§ 7 ПС е специализиран орган за разглеждане и решаване на основни педагогически въпроси, които са регламентирани в ЗПУО.

Преходни и заключителни разпоредби

§ 8 Този Правилник се издава от Директора на училището на основание чл.181 от КТ и в съответствие със съществуващата нормативна уредба.
§ 9 Разпоредбите по този Правилник не противоречат на нормативните актове и на КТД.
§ 10 Настоящият правилник е задължителен за училищното ръководство, за педагогическия и непедагогическия персонал.

§ 11 Училищният директор запознава целия трудов колектив с настоящия правилник.

§ 12 Неизпълнението на този правилник е нарушени на трудовата дисциплина. За нарушение на правилника за вътрешния трудов ред се счита всяко неизпълнение на задълженията, посочени в него. При констатиране на такива директорът на училището определя наказанията съгласно действащите към момента разпоредби на КТ.

§ 13 Контролът по изпълнението на правилника се възлага на директора на училището.

§ 14 Правилникът влиза в сила от 15.09.2026 год.
